paragraph_text: Iz ozbiljnih razloga (primjerice potrebe za liječenjem, školovanjem, kupnjom stambenog prostora) vjerovnik može zahtijevati - od oštećenika ili od osiguratelja koji je platio štetu - da mu se umjesto rente isplati jedan ukupan iznos. Takav zahtjev za "kapitalizaciju rente" može se odrediti odmah kod određivanja rente (u sudskoj presudi ili u nagodbi) ili kasnije, dok se god renta plaća. Izračun iznosa kapitalizirane rente se izvodi tako da se mjesečna renta množi s očekivanim brojem preostalih mjeseci trajanja rente, te se od dobivenog iznosa odbiju diskontne kamate; izračun u pravilu provode aktuarski vještaci.